Ego Guido, dominus Melliniaci, notum facio presentibus et futuris quod Odowinus de Parriciaco, vendidit et quitavit in perpetuum fratribus Pontiniac., pro triginta libris pruvin., unam petiam terre que adjacet terris ecclesie Pontiniac., juxta nemus de Campo-Invento, quam terram predicti fratres Pontiniac. in perpetuum possidebunt; et ipse Odowinus obligavit se et heredes suos ad portandum garantiam de predicta terra sepedictis fratribus, sicut multorum testimonio monstrata est et limitata. Hanc, autem, venditionem et quitationem laudaverunt Johannes et Willelmus, fratres ipsius Odowini, et Agnes, soror ejus, et domina Luca-Nigra; domina Dameruns de Parriciaco: Gerardus, gener ejus, miles, et Emengardis, uxor ejus; Johannes, filius domine Dameruns; Renardus, sororius dicte Luce; Galfridus, filius ipsius Renardi; Milo, filius defuncti Galteri, militis: Iterius, frater ejus; Lambertus Maraie; Renaldus Gogarz; Odo Cuicheval; Christina de Buetel, domina Bella-Bauders; Robers Lo Quitan; Maria, filia Bonie; Willelmus Anglicus; domina Bura de Mainiz; Emengardis, filia ejus; Willelmus filius et Loreta, filia ipsius Bure; Bovo, filius Bonie; Robertus, filius Luce-Nigre; Milo, filius Bure; Hugo de Fra. Quod ut ratum et firmum perpetuo perseveret, ego Guido, dominus Merliniaci, ad petitionem ipsius Odowini et aliorum qui supra memorati sunt, presens scriptum sigilli mei munimine roboravi. Actum, anno Gratie Mº CCº decimo-octavo, mense junio.